ArabovMK/tajik-wikipedia-corpus huggingface dataset:
Анпиловка (ноҳияи Старооскол)

Анпиловка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Старооскол, ки дар вилояти Белгород қарор дорад, дохил мешавад.
Анохинское (ноҳияи Великоустюг, Вологда)

Анохинское — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Великоустюг, ки дар вилояти Вологда қарор дорад, дохил мешавад.
Анри Барбюс

Конкур ҷенерол Анри Барбюс (май август 1935 Москва) — нависанда ва рӯзноманигор и фаронсавӣ. Аъзои Ҳизби коммунистии Фаронса аз соли 1923.
Анри Массе

Анри Массе (марти ноябри 1969) — ховаршиноси арабшинос, эроншинос, исломинос. Фаъолияти корӣ Профессори адабиёти араб ва форс дар Алҷазоир дар солҳои, профессори забони форсии Мактаби миллии забонҳои муосири шарқ дар Порис дар солҳои, инчунин мудири он дар солҳои буд. Аз соли 1958 — узви Фарҳангистони катибашиносӣ ва забонҳои бостони Фаронса. Муаллифӣ.
Анс Мартинес

Анс Алексис Мартинес Кабрера (январи 1987, Сантяго, Чили) — футболбози чилигӣ, муҳофизи марказӣ.
Антуан Анри Беккерел

(4 июн 1908) Антуан Анри Беккерел (декабрӣ августи 1908) — намояндаи сулолаи физикадонҳои яке аз кашшофони радиоактивият. Узви АИ Париж ва Президенти он, узви якчанд академияи илмҳои кишварҳои дунё буд. Зиндагинома Антуан Анри Беккерел писари А. Э. Беккерел ва набераи А. С. Беккерел. Соли 1874 мактаби политехникии Парижро хатм намуда, аз соли 1876 муаллим ва аз соли 1895 профессор он буд. Аз соли 1892 мудири кафедраи физикаи Осорхонаи миллии таърихи табиат. Самтҳои асосии таҳқиқоташ ба оптика (магнитооптика, фосфорессенсия) ва ҳодисаи радиоактивият бахшида шудаанд. Б. соли 1896 ҳодисаи радиоактивияти табиии қабатҳои уранро ҳангоми таҳқиқоти фосфорессенсия дар намакҳои уран тасодуфан кашф карда, барои ин кашфиёт соли 1903 Антуан Анри Беккерелякҷо бо П. Кюри ва М. Кюри ба гирифтани Ҷоизаи Нобел мушарраф гардид. Соли 1900 заряди хосси бета-зарраҳоро муайян кард (баъд маълум гардид, ки ин зарраҳо электронҳо будаанд). Соли 1901 (новобаста ба П. Кюри) таъсири физиологии афканишоти радиоактивиро муайян намуд. Ба шарафи ӯ воҳиди радиоактивият беккерел (Бк), танӯраи Моҳ, танӯраи Миррих номгузорӣ шудаанд. Номи Антуан Анри Беккерел дар рӯйхатти бузургтарин олимони Фаронса дар ошёнаи якуми Манораи Эйфел сабт карда шудааст.
Анс Салинас

Анс Франсиско Салинас Флорес (апрели 1990, Эл Салвадор, Чили) — футболбози чилигӣ, нимҳимоятгари чап, нимҳимоятгар.
Мансурхоҷа Ансаби Бухороӣ

Мансурхоҷа Ансаби Бухороӣ (қарни) — шоир и форс-тоҷик. Зиндагинома Дар Бухоро зиндагӣ ва эҷод кардааст. Тазкиранависон, аз ҷумла Возеҳ дар "Туҳфату-л-аҳбоб" аз ӯ чун шоири боистеъдод ёд кардаанд. Аз илмҳои маъмули замонаш, инчунин аз рамл ва ҳисоб воқиф будааст. Намунаҳои ашъораш дар тазкираҳои Возеҳ, "Намунаи адабиёти тоҷик"-и Садриддин Айнӣ сабт гардидаанд, ки онҳо асосан аз ғазалиёт иборатанд. Абёти зерин аз Ансаб мебошанд: Дурри маънӣ ба каф оварданат осон набувад, Табъи мавзуни хушу фикри муаттар даркор. Чи гуҳарҳо, ки нашуд ҳосилам аз баҳри хаёл, На маро орзуи лаълу на гавҳар даркор. Ҳар кӣ дар дил ҳаваси Кавсару тубо дорад, Нест моро ба ҷуз он сарви суманбар даркор Ансаб аз баҳри тамошои арӯси маънӣ, Дили покиза, чу миръоти Сикандар даркор.
Анрӣ Дюнан

Жан Анрӣ Дюнан (май октябри 1910) — соҳибкор ва арбоби ҷамъиятии швейтсарӣ. Ҷияни физик Жан-Дениэл Колладон. Ташаббускори аслии таъсиси созмони байналмилалии башардӯстонаи Кумитаи Байналмилалии Салиби Сурх. Зиндагинома Дар соли 1859 ӯ шоҳиди оқибатҳои ҷанги Солферино буд — вақте ки нуҳ ҳазор нафар беморону ярадор дар майдони ҷанг ба марг монданд. Дюнан аз дидааш дар ҳайрат афтода, китоби "Хотираҳои ҷанги Солферино"-ро навишт 8 ва кӯшиш мекунад, ки Ҷамъияти кӯмак ба захмиёнро таъсис диҳад. Ба шарофати саъю кӯшиши ӯ Кумитаи Байналмилалии Салиби Сурх таъсис дода шуд ва соли 1864 аввалин Конвенсияи Женева оид ба беҳтар намудани вазъи захмиён дар ҷангҳои хушкӣ гузаронида шуд. Дар соли 1901 дар якҷоягӣ бо Фредерик Пассии франсавӣ аввалин барандаи Ҷоизаи сулҳи Нобел гардид. Зодрӯзи Анри Дюнан — 8 май ҳамчун Рӯзи байналмилалии Салиби Сурх ва Ҳилоли Аҳмар таҷлил мешавад. Жан-Анри дар шаҳри Ҳайден (кантони (вилояти) Аппенсел-Аусерроден, Швейтсария), 30 октябри соли 1910 фавтид. Соли 2006 дар бораи ӯ як филми бадеии телевизионии Ҳенри Дюнан: Дю Руж сур ла кройс ба навор гирифта шуд.
Наврӯз (ансамбл)

Ансамбли "Наврӯз" дар Донишгоҳ (соли 1965) бо ташаббуси Амонқул Холиқназаров таъсис ёфтааст. Аз соли 1965 то имрӯз Амонқул Холиқназаров роҳбарии ансамбли "Наврӯз"-и Донишгоҳи миллии Тоҷикистонро ба уҳда дорад. оли 1966 аввалин бор иди Наврӯз дар Донишгоҳ бо ташаббуси ансамбли "Наврӯз" чун иди миллӣ ҷашн гирифта шуда то имрӯз ҷашн гирифта мешавад. Барномаҳои консертии ансамбли "Наврӯз" дар бисёр чорабиниҳо ва фестивалҳои дохили кишвар ва берун аз он, ба монанди: Германия, Полша, Туркия, Юнон, Малта, Австрия, Руминия, Италия, Испания, Гана, Того, Бенин, Нигерия, Либиё ва ИҶШС сазовори баҳои баланд гаштааст. Ансамбл иштирокчии барномаи фарҳангии маросими ифтитоҳ ва ҷамъбасти бозиҳои 22 байналхалқии олимпи (Москва - 1980), лауреати фестивали 12 умумиҷаҳонии ҷавонон ва донишҷӯён (Москва, 1985)ва диг. низ буд Манобеъ.
Ансамбли «Сомон»

Ансамбли "Сомон" Ансамбли "Сомон" – яке аз дастаҳои ҳунарии тобеи Вазорати фарҳанги Тоҷикистон мебошад. Ансамбли "Сомон" дар пойтахти Тоҷикистон – шаҳри Душанбе ҷойгир аст. Таърих Соли таъсисёбии ансамбли "Сомон" – соли 1997 Ҳунарпешагон 1 н. Ҳунарпешаи халқии Тоҷикистон 1 н, Дорандаи медали "Хидмати шоиста" Манобеъ Роҳнамо (маълумотнома). Маълумотномаи омории Вазорати фарҳанги Ҷумҳурии Тоҷикистон. – Душанбе, 2010.
Ансамбли давлатии "Фалак"

Ансамбли "Фалак" - 20 июли соли 1989 бо қарори Совети Вазирони ҶШС Тоҷикисон бо роҳабрии ҳунарпешаи мардумӣ Давлатманд Холов дар назди Вазорати фарҳанги ҶШС Тоҷикисон таъсис дода шуд. Таърих Ансамбли "Фалак" соли 1989 дар назди Театри мусиқӣ-драмавии ш. Кӯлоб ба номи С. Вализодаи Вазорати фарҳанги ҶТ таъсис дода шуд. С. 2001 ба Ансамбли "Фалак" мақоми давлатӣ дода шуд ва с. 2003 Ансамбли "Фалак" дар назди Кумитаи телевизион ва радиои тоҷик таъсис ёфт. Ансамбли мазкур тараннумгари мусиқии фолклории халқи тоҷик буда, барои тарғибу ташвиқи фалаксароӣ дар байни мардум ва рушди он амал мекунад. Мутрибони ансамбл Роҳбари бадеии ансамбл Ҳунарпешаи халқии Тоҷикистон Давлатманд Холов мебошад. Инчунин, дар ансамбли давлатии "Фалак" ҳунармондон Носир Сафаров, Абдураззоқ Абдуалимов, Сафомиддин Раҷабов, Олим Исоев, Шоҳин Абдуллоев, Сарбон Олимов, Ҷумъахон Раҷабов, Фарзона Шодиева, Фотима Машрабова, Моҳрухсор Набиева, Ибодат Раҷабова, Матлубахон Раҳимова, Шуҳрат Сайнаков, Баҳриддин Беков, Фаридуни Ҳотам, Санои Ҳошим, Панҷшанбе Ҷорубов ва дигарон кору фаъолият менамоянд. 1 Бо қарори Ҳукумати ҶТ (8 августи 2007) ҳар сол 10 октябр ҳамчун Рӯзи "Фалак" ҷашн гирифта мешавад ва ансамбли мазкур дар таҷлили ин таърихи муҳими фарҳангӣ бо барномаҳои рангин ҳунарнамоӣ менамояд...
Оркестри камеравӣ

Оркестри камеравӣ — оркестрест бо ҳайати начандон калон, ки мусиқии созии садаҳои -, ҳамчунин композиторони ҳозиразамонро, ки махсус барои чунин ансамбл эҷод шудаанд, иҷро мекунад. Таърих Оркестрҳои камеравии ҳозиразамон бо намунаи оркестрҳои садаи ташкил карда мешаванд, ки одатан дар ҳайати онҳо созҳои тории камончадор аз қабили скрипкаҳо, алтҳо, виолончелҳо, контрабас, як гурӯҳ созҳои нафасии чӯбин ва мисин аз қабили флейтаҳо, гобойҳо, валторнаҳо, ҳамчунин клавесин дохил карда мешаванд. Дар Оркестрҳои камеравӣ бар хилофи оркестри симфонӣ навозандагон нис-батан кам иштирок намуда, иҷрои ҳар як навозиш (партия) ба як навозанда супорида мешавад, яъне партияи ҳар як иштирокчӣ мустаъқил аст. Барои Оркестрҳои камеравӣ бисёр композиторони классик (А. Корелли, А. Вивалди, И. С. Бах, Г. Ф. Ҳендел, В. А. Мотсарт ва диг.) асар эҷод кардаанд. Ҳамчунин композиторони нимаи аввали садаи (Р. Штраус, Г. Малер, И. Ф. Стравинский), композиторони садаи (П. Хиндемит, Д. Д. Шостакович, А. Г. Шнитке ва ғайра) бо асарҳои худ машҳуранд. Композиторнони тоҷик низ барои Оркестрҳои камеравӣ асарҳои баландмазмун офаридаанд. Инҳо Ф. Баҳор, А. Одинаев, Т. Сатторов, Ю. Мамедов, А. Латифзода, А. Мусоев, Л. Толис, Р. Баротов ва диг.
Ансамбли меъмории Ҳисор

Ансамбли меъмории Ҳисор — силсилаи ёдгориҳои меъмории асрҳои -и Ҳисор, ки дар 25 км ҷанубии шаҳри Душанбе дар мавзеи Қалъаи Ҳисор бино ёфтаанд. Ансамбл бо мурури замон валангор гардида, қисман боқӣ мондааст. Иморатҳо гирдогирди майдон, ки аз ҷануб шарқии Дарвозаи Қалъа сар мешавад, ҷой гирифтаанд. Имрӯз аз ансамбл фақат Дарвозаи Қалъа, Масҷиди Кӯҳна, Масҷиди Нав, Мақбараи Махдуми Аъзам ва Масҷиди Сангин боқӣ мондаанд.
Ансамбли рақсии «Гулрез»

Ансамбли рақсии "Гулрез" — дастаи ҳунарии Кумитаи телевизион ва радиои назди Ҳукумати Ҷумҳурии Тоҷикистон (Иттиҳодияи давлатии гурӯҳҳои эҷодию консертӣ) мебошад. Ансамбли рақсии "Гулрез" дар пойтахти Тоҷикистон шаҳри Душанбе ҷойгир аст. Таърих Ансамбли рақсии "Гулрез" моҳи ноябри соли 2000 дар назди Кумитаи телевизион ва радиои назди Ҳукумати Ҷумҳурии Тоҷикистон (Иттиҳодияи давлатии гурӯҳҳои эҷодию консертӣ) ташкил шуд. Нахуст роҳбари бадеӣ ва сарбалетмейстери ансамбл Ҳунарпешаи халқии Қароқалпоқистон Ҷамила Охунова (солҳои) буд. Аъзоёни ансамбл аз ҳисоби хонандагони синфҳои болоии мактабҳои миёнаи шаҳри Душанбе, ки бо тариқи озмун қабл шуда буданд, иборат буд. Муддати зиёда аз 2,5 сол омӯзиши рақс ва таҳияи рақсҳо барои репертураи аввалини ансамбл, дарёфти сару либоси хос ба рақсҳои таҳияшуда ва ҳамчунин дигар лавозимоти зарурӣ давом кард, ки ансамбл рӯи саҳнаи ҳунар ояд. Ниҳоят 4 апрели соли 2003 дар саҳнаи театри опера ва балет нахустнамоиши барномаи ансамбл пешкаши тамошобинон гардонида шуд. Барномаи аввалини ансамбл аз рақсҳои тоҷикӣ, ретро, хоразмӣ иборат буд. Дар намоиши аввалини ансамбл, ки бо иштироки Президенти ҷумҳурӣ Ҷаноби Олӣ Эмомалӣ Раҳмон баргузор гардид, дар фазои тантанавӣ ба ансамбл аз ҷониби Ҷаноби Олӣ номи "Гулрез" дода шуд. Мақсади ташкил намудани ансамбл аз як ҷониб зарурати фарҳангии кишвар бошад, аз тарафи дигар тарғибу ташвиқи рақси миллии тоҷикӣ аст. Нахуст сафари ҳунарии ансамбл ба Ҷумҳурии Ӯзбекистон дар соли 2004 дар фестивали ҳунарии давлатҳои узви ҳамкориҳои Шанхай буд. Соли 2005 дар рӯзҳои фарҳангии Ҷумҳурии Тоҷикистон дар Федератсияи Русия, ҳамчунин рӯзҳои Тоҷикистон дар шаҳри Парижи Фаронса бо барномаи калони ҳунарӣ иштирок дошт. Ансамбл дар солҳои 2006 Чин, 2007 Пекин, Москва (Русия), Бишкек (Қириғизистон), Алмаато ва Остона (Қазоқистон), 2008 Боку, Охсу (Озорбойҷон), Минск ва Волководск (Белорусия), Деҳлӣ ва Бангалор (Ҳиндустон), 2003 Туркманобод (Туркманистон), солит 2011 Москва ва Санкт — Петербург (Русия), 2012 Сеул (Кореяи Ҷанубӣ), 2013 Ашқобод (Туркманистон) ва 2014 Санкт — Петербург (Русия) сафарҳои ҳунарӣ анҷом додааст. Солҳои дар ансамбл ҳунарпеша Фароғат Саидова ва Ҳунарпешаи халқии ИҶШС Зебо Аминзода низ роҳабрӣ кардаанд. Аз охири соли 2005 то ҳозир ансамблро ҳунарпешаи халқии Тоҷикистон Имомалӣ Раҳониён роҳабрӣ мекунад. Ҳунарпешаҳои ансамбл ҳунарпешаи шоистаи Тоҷикистон Наргис Ҳасанова, ҳунарпешаҳо Зайнаб Баротова, Клара Грузинова, Меҳрубон Азизӣ, Шаҳноз Ҳамидова, Абригул Навҷувонова, Маҳина Абдуллоева, Таҳмина Мирзоева ва дигар фаъолони ансамбл буда, барои рушд ва таҳияи барномаҳои нав саҳми арзанда доранд. 1 Ансамбли "Гулрез" соли 2005 бо Ифтихорномаи Ҳукумати Ҷумҳурии Тоҷикистон, соли 2011 ансамбли беҳтарини рақсии сол, соли 2012 бо ҷоизаи Кумитаи ҷавонон, варзиш ва сайёҳии назди Ҳукумати Ҷумҳурии Тоҷикистон сарфароз гардонида шудааст. 2 Нигаред.
Ансамбли рақсии «Зебо»

Ансамбли рақсии "Зебо" — 11 майи соли 1979 назди Кумитаи телевизион ва радиои назди Ҳукумати Ҷумҳурии Тоҷикистон (пештар Телевизион ва радиои давлатии ҶШС Тоҷикистон) таъсис дода шуда буд. Зебо Аминзода, ки дар он вақт вазифаи роҳбари ансамблро ба уҳда дошт, дар асоси озмун 25 нафар духтаронро интихоб намуда, баъдан 10 нафар духтарони зебою истеъдодноктарин ба ансамбл қабул шуданд. Минбаъд, якчанд дастаҳои рақсӣ аз хурдсолон ва наврасон ташкил карда шуданд, ки назди ансамбл маҳорати рақсро меомухтанд. Тибқи нигоштаи И. Раҳимов: "Репертуари "Зебо" гуногунранг ва бой буда, истифодаи унсурҳои рақси халқӣ, хусусиятҳои рақси классикию миллӣ, татбиқӣ, эҷодкоронаи ҷузъҳои таркибии рақси халқҳои шӯравию Шарқ боиси мукаммалу пурҷозиба шудани образҳо ва ғанитар гардидани барномаи консертии он гардидаанд. Аввалин барномаи консертии "Зебо", ки аз 13 рақс – рақсҳои халқҳои шӯравӣ ва Шарқ (непалӣ, бирмагӣ, эронӣ, афғонӣ ва ғайра) иборат буд, 19 майи соли 1979 ба воситаи телевизиони тоҷик намоиш дода шуд. А. "З." ба мамлакатҳои Тунис, Афғонистон ва Ҷопон низ сафари ҳунарӣ намудааст. Ҳоло репертуари "Зебо" қариб 40 рақс – рақсҳои тоҷикӣ, украинӣ, озарӣ, арманӣ, афғонӣ, бирмагӣ ва ғ.-ро дар бар мегирад. Махсусан, рақсҳои тоҷикии "Занг", "Ҷавонӣ", "Завқи ҷавонӣ", "Насими кӯҳсор", рақсҳои классикии "Нағмаи ораз", "Чоргоҳ", "Уфари Уззол", рақсҳои русии "Рақси духтарон", "Афсонаи беша", озарбойҷонии "Бахчакурд" ва ӯзбекии "Субҳи Фарғона", "Амонёр", "Роҳи бахт" бо маҳорати баланд ва услуби хос иҷро мешудаанд". Солисткаҳои "Зебо" Артисти хизматнишондодаи ҶШС Тоҷикистон С. Файзалиева, ҳунарпешагон Н. Потёхина, Г. Улмасова, Г. Муҳаммадиева ва дигарон ансамбли "Зебо" лауреати Мукофоти комсомоли ленинии умумииттифоқ буда, дар инкишофи санъати рақси тоҷик ҳиссаи арзанда гузоштаанд. 1 Ансамбл тайи якчанд сол на фақат дар Тоҷикистон балки дар ҳудуди собиқ ИҶШС ва берун аз он машҳур гардида, дар бисёр кишварҳои ҷаҳон ҳунарнамоӣ кард. Ансамбли мазкур ҷоизи мукофоти Комсомоли ленинӣ гардида, соли 1986 роҳбари он Зебо Аминзода унвони фахрии Ҳунарпешаи халқии ИҶШС касб намуд. Соли 2014 Зебо Аминзода боз барои таъсиси ансамбли рақсии "Зебо" ба Душанбе баргаштааст. 2 Ансамбли рақсии "Зебо" бошад солҳои 90-ум ба ду гурӯҳи рақсӣ "Зебо" ва Ансамбли рақсии "Ҷаҳоноро" тақсим шудааст, ки ҳар ду дар назди Кумитаи телевизион ва радиои назди Ҳукумати Ҷумҳурии Тоҷикистон (Иттиҳодияи давлатии гурӯҳҳои эҷодию консертӣ) ҳунарнамоӣ мекунанд. Солҳои 2000 - 2002 иштироки ансамбли давлатии рақсии "Зебо" дар фестивали "Баҳори апрел" дар Ҷумҳурии халқӣ-демократии Корея ва Туркия ва дар намоишгоҳи "ЭКСПО-2000" дар шаҳри Гановери Олмон намунаи баланди ин комёбиҳо буд.
Ансамбли меъморӣ

Ансамбли меъморӣ — якҷоягию якоҳангӣ ва мутаносибии маҷмӯи биноҳо, иншооти инженерӣ, тасвироти монументалӣ, муҷассамаҳо ва гулгаштҳо. Дар ансамбли меъморӣ шароити маҳал (релеф, ҳавзу кӯлҳо, долу дарахт ва ғайра) мавқеи муҳим дорад. Ансамблҳои меъморӣ якбора аз рӯи нақшаи ягонаву услуби хос ва ё дар муддати дароз бо роҳи илова кардани биноҳою иншооти нави услубии дигар ба маҷмӯи биноҳои аввала шакл мегиранд. Дар ҳолати дуюм ҳаҷм ва ченаки асосии иншооти кӯҳнаву навро мутобиқ кардан зарур аст. Аксари ансамблҳои меъморӣ дар муддати тӯлонӣ ба амал омадаанд. Масалан, Кремли Москва, Майдони назди қаср дар Санкт-Петербург ва ғайра Дар Осиёи Миёна чунин ансамблҳо ҳанӯз дар асрҳои қариб дар ҳамаи шаҳрҳо пайдо шудаанд. Масалан, дар маркази шаҳри Урганҷ ансамбли меъморӣ, ки дар садаи бино ёфта буд, аз қасрҳои Маъмун ва писари ӯ Алӣ, дарвозаи Ҳуҷҷоҷ ва майдони фарохи байни онҳо иборат аст. Ба ансамбли меъмории маркази Марв биноҳои масҷид, қаср ва Мақбараи султон Санҷар дохил мешуданд. Дар Самарқанд ансамбли меъмории Шоҳи зинда дар атрофи мақбараи Қуссам ибни Аббос (асрҳои) ва ансамбли меъмории Регистон иборат аз мадрасаҳои Улуғбек, Тиллокорӣ ва Шердор (асрҳои) шакл ёфт. Чунин ансамбли меъморӣ дар Узганд (се мақбараю як манора), Баласоғун (ду мақбараю як манора), Ҳисор (қалъа, ду мадраса, мақбара, масҷид ва корвонсарой) ва дигар шаҳрҳо вуҷуд доштанд. Машҳуртарин ансамбли меъмории қадим Мусаллои Ҳирот будааст, ки он аз рӯи нақшаи ягона, дар як вақт аз тарафи меъмори машҳур Қавомуддин Алӣ сохта шуда, аз якчанд бино — масҷид, мадраса, манора, гулгашт ва фаввораҳо иборат будааст. Ҳоло дар маркази ҳар шаҳр як ё якчанд ансамбли меъморӣ ҳаст. Ансамбли меъмории Майдони ба номи Садриддин Айнӣ, ҳайкали Исмоили Сомонӣ, Қасри миллат (ҳама дар шаҳри Душанбе) аз намунаҳои ансамбли меъмории ҳозираанд.
Ансамбли рубобчизанон

Ансамбли рубобчизанон — ҳайати эҷодӣ, дастаи санъати сарояндагиву машшоқӣ ва рақсӣ дар назди Филармонияи давлатии Тоҷикистон ба номи А. Ҷӯраев. Таърих Ансамбли рубобчизанон соли 1940 дар арафаи тайёрӣ ба Даҳаи санъати тоҷик дар Москва таъсис ёфта, нахустин ҳайати касбии занон дар соҳаи санъати сарояндагӣ, мусиқӣ ва рақсии ҷумҳурӣ ба шумор мерафт. Ҳайати навтаъсиси А.р. қариб ки ҳама шогирдони Айрапетянс Данил Саркисович буданд ва маҳз ба шарофати ӯ духтарон сознавозиро ёд гирифта буданд. Роҳбари мусиқии ансамбл оҳангсоз А. Ёрмуҳаммадов ва роҳбари бадеии он Ҳошим Назаров буданд. Сурудҳои беҳтарини халқӣ асоси барномаҳои ибтидоии ансамбли рубобчизанонро ташкил медоданд. Б. Аҳмадова, Р. Сулаймонова, Н. Худойдодова, Э. Ҷӯраева ва А. Убайдуллоева аз аввалин санъатварони хушсалиқаи ансамбл буданд. Балетмейстерони нахустини ансамбл А.И. Протсенко ва Ғ. Валаматзода дар ташаккулёбии санъати рақсии ин ҳайат хидмати арзанда намудаанд. Солҳои минбаъда роҳбари бадеии Ансамбли рубобчизанонро композиторон Ш. Бобокалонов, З. Шаҳидӣ, М. Баротов ва Н. Каримов ба уҳда доштанд. 1 Дар даврони Истиқлоли Тоҷикистон аз соли 1993 роҳбари бадеии ансамбл Ҳунарпешаи шоистаи Тоҷикистон Ҳаётой Муминова мебошад. Фаъолияти эҷодии Ҳунарпешагони халқии Тоҷикистон Ашура Носирова, Шоиста Муллоҷонова, Муслима Боқиева, Нигина Рауфова ва Ҳунарпешагони шоистаи Тоҷикистон Барно Аҳмадова, Зуҳро Каримова, Меҳри Абдуллоева, Тӯхта Иброҳимова, Ш. Каримова ва дигарон дар ҳамин ҳайат сурат гирифтааст. Композиторони шинохтаи тоҷик Я. Сабзанов, Ш. Сайфиддинов, Ф. Солиев, А. Ҳамдамов, Д. Дӯстмуҳаммадов, А. Абдуллоев, А. Одинаев ва дигарон бо ансамбл ҳамкории зич доштанд. Ансамбл дар баробари иҷрои сурудҳои композиторони тоҷик, ҳамчунин сурудҳои халқӣ аз қабили "Баҳор омад", "Санами кӯҳистон", "Гулбадан", "Духтари ҳиротӣ" ва ғ.-ро сурудаанд. Дар қатори сурудҳои тоҷикӣ, суруду таронаҳои афғонӣ, эронӣ, озарӣ, туркманӣ ва ғ.-ро низ иҷро мекунанд. Яке аз хусусияти фарқкунадаи ансамбл аз он иборат аст, ки ҳар ҳунарпеша чун навозанда ва сароянда ҳунарнамоӣ мекунад. Ҳатто баъзеяшон рақс ҳам мекунанд. Ансамбли рубобчизанон солҳост, ки намунаҳои беҳтарини суруду рақси милии тоҷик ва дигар халқҳоро таблиғу ташвиқ менамояд. А.р. ба кишварҳои гуногуни дунё – Голландия, Руминия, Афғонистон, Эрон, Украина, Россия, Ӯзбекистон, Қазоқистон ва ғ. сафари ҳунарӣ кардааст. Ансамбли рубобчизанон иштирокчии Даҳаи санъати тоҷик дар Москва, Даҳаи санъати мусиқии ҷумҳуриҳои Осиёи Миёна ва Қазоқистон дар шаҳри Тошканд; Даҳаи адабиёти тоҷик дар Москва; Фестивали умумииттифоқии ҷавонон ва студентон дар Москва мебошад. Лауреати Конкурси умумииттифоқии коллективҳои бадеӣ ва ғ. А.р. мунтазам барномаи худро нав мекунад ва дар ташаккули санъати тоҷик ҳиссаи арзанда мегузорад...
Ансамбли эстрадии «Ориё»

Ансамбли эстрадии "Ориё" - дастаи ҳунарии Кумитаи телевизион ва радиои назди Ҳукумати ҶТ мебошад. Ҷойгоҳи ансамбли эстрадии "Ориё" дар пойтахти Тоҷикистон шаҳри Душанбе воқеъ аст. Таърих Ансамбли эстрадии "Ориё" мусиқии эстрадии тоҷикро муаррифӣ намуда, барои тараннум ва васфи эстрадаи тоҷик соли 2008 дар назди Кумитаи телевизион ва радиои назди Ҳукумати Ҷумҳурии Тоҷикистон ансамбли эстрадии "Ориё" ташкил гардид. Аз замони таъсисёбии ансамбл ҳунармандони зер роҳбари бадеии онро ба зимма доштанд: Зикриоллоҳ Ҳакимов аз соли 2008 то моҳи апрели соли 2009; Баҳодур Неъматов аз моҳи апрели соли 2009 то соли 2010; Муҳаммадрофеъи Кароматулло аз соли 2010 то имрӯз. Ҳамчунин, дар ансамбли эстрадии "Ориё" сарояндаҳо Тоҷиддин Қурбонов, Муҳаммадҷон Неъматов, Нозияи Кароматулло, Меҳрнигори Рустам, Боғигул Саидова, Зайдулои Шамсулло, Асҳоб Исмоилов, Фирдавси Даврон ва дигарон фаъолият доранд. 1. Ҳунарнамоиҳои сарояндаҳои ансамбли эстрадии "Ориё" дар телевизиону радиоҳои ватанӣ бисёр намоён шуд ва мардум сурудҳои санъаткоронро бо ишқу муҳаббат гӯш мекунанд. Ҳоло Муҳаммадрофеъи Кароматулло роҳбари бадеии ансамбли эстрадии "Ориё"-и Кумитаи телевизион ва радиои назди Ҳукумати Ҷумҳурии Тоҷикистон мебошад. 2 Нигаред.
Ансамбли тарона ва рақси Помир

Ансамбли тарона ва рақси Помир — ҳайати эҷодии сарояндагону машшоқон ва раққосон, ки соли 1955 дар заминаи Ансамбли этнографии бачагонаи Помир дар назди Филармонияи давлатии Тоҷикистон таъсис ёфт. Он қариб 60 нафар беҳтарин истеъдодҳои халқии Бадахшонро гирд овард. Омӯзишу такмилдиҳӣ ва тарғиби санъати халқии сарояндагию навозандагӣ ва рақсии мардуми Бадахшон аз ҳадафҳои асосии ансамбл ба шумор мерафт, аммо дар барномаҳояш суруду тарона ва рақси на танҳо манотиқи гуногуни ҷумҳурӣ, балки дигар халқҳо низ мавқеи хос доштанд. Ансамбл бо барномаҳои консертӣ қариб дар ҳамаи ҷумҳуриҳои собиқ Иттиҳоди Шӯравӣ ва як қатор давлатҳои хориҷӣ санъати миллии тоҷиконро муаррифӣ кардааст. Ансамбл дар Даҳаи адабиёт ва санъати тоҷик дар шаҳри Москва, Фестивали умумиҷаҳонии ҷавонону донишҷӯён дар шаҳри Москва иштирок дошт. Сюитаҳои созию овозии "Шодиёна", "Суруд ва муҳаббат", бадеҳаҳои "Акрамҷони сеторӣ", "Дилбари ҷон", "Умеди ман", сюитаи бисёровозаи мусиқӣ-рақсии "Эй парӣ", саҳначаҳои ҳаҷвии "Ялалбобо", "Як гурбаю ду гурба", таронаҳои "Имшаб қамар ин ҷост", "Нола кунам", "Салом аз Бадахшон", "Маҳбуба", "Баҳори Бадахшон" ва ғайра дар иҷрои ҳайати ансамбл дар хазинаи Радиои тоҷик маҳфузанд. Артисти халқии ҶШС Тоҷикистон Н. Раҳматова, Ҳунарпешагони халқии Ҷумҳурии Тоҷикистон Х. Майбалиев ва М. Ҷумъаев, Ҳофизи халқии Тоҷикистон Султонмаҳмуд Абдумамадов, Артистони хизматнишондодаи ҶШС Тоҷикистон У. Мамадамбарова, У. Машрабов (Усто), М. Паллаев (Масто) ва дигарон аъзои фаъоли ансамбл буданд. Ансамбл соли 1961 баъди фавти роҳбари бадеӣ ва мусиқии он Артисти халқии СССР Ғ. Ғуломҳайдаров пароканда шуд.
Гулшан (ансамбли эстрадӣ)

"Гулшан" (Ансамбли эстрадии "Гулшан") — ҳайати эҷодӣ, ансамбли эстрадӣ, ки бо мақсади рушди эстрадаи миллӣ моҳи майи 1964 дар назди Кумитаи давлатии телевизион ва радиошунавонии ҶШС Тоҷикистон ба ташкил шудааст. Роҳбарон Нахустин роҳбари бадеияш сароянда Лайло Шарифова буд. Баъдан ҳунарпешагони номӣ Орифшо Орифов, Миратулло Атоев, Далер Назаров, Кароматулло Қурбонов, Умар Зиёев, Баҳодур Неъматов, Субҳон Саидов, Б. Тошев, роҳбари бадеии "Гулшан" буданд. Ҳоло ин вазифаро Бахтиёр Иброҳимов ба уҳда дорад. "Гулшан" жанри мусиқии эстрадиро дар Тоҷикистон поягузорӣ карда, равнақ дод. Барномаи ибтидоии "Гулшан" аз сурудҳои тоҷикӣ, озарӣ, афғонӣ, эронӣ, ҳиндӣ иборат буд. Дар ҳайати он ҳунарпешагони хушсалиқа М. Боҳирова, М. Гасанова, М. Каспарова, Н. Амонбеков ҳунарварӣ мекарданд. Баъдан Б. Иброҳимов, С. Холов, Ҷ. Соиров, З. Абдуалимов, Фаридаи Бахтиёр, Малоҳати Баҳром аз ҷумлаи ҳунарпешагони маъруфу умедбахши "Гулшан" мебошанд. Ҳайати ансамбли "Гулшан" аз ҳисоби ҳунарпешагони ҷавон пайваста пурра мегардад. "Гулшан" дар Фестивали умумиҷаҳонии ҷавонон ва донишҷӯён дар ш. Берлин, даҳаҳои адабиёт ва санъати тоҷик дар Руссия, Белоруссия, Ӯзбекистон, Қирғизистон, Эстония, Латвия, Литва (солҳои 1970) иштирок ва ҳунарнамоӣ кардааст. Ҷоизаҳо Дорандаи Мукофоти комсомоли ҶШС Тоҷикистон ва Ҷоизаи давлатии Ҷумҳурии ҶШС Тоҷикистон ба номи Абуабдуллоҳ Рӯдакӣ дар соҳаи адабиёт, санъат ва меъморӣ мебошад. "Гулшан" ба чандин кишварҳои ҷаҳон (Афғонистон, Ҳиндустон, Ҷопон, Чин, Қазоқистон, Туркманистон ва ғ.) сафарҳои ҳунарӣ карда, бо грамотаҳои фахрии Президиуми Шӯрои Олии ИҶШС, ҷумҳуриҳои Ӯзбекистон, Қирғизистон, Литва ва ғ. қадрдонӣ шудааст.
Ансел Араус

Ансел Араус Оварес (августи 1989, Голфито Кантон, Пунтаренас, Коста Рика) — футболбози коста рикагӣ, нимҳимоятгари Ҳамлагар.
Ансар Айупов

Ансар Максутович Айупов — футболбози русӣ, маснадашро анҷом додааст, нимҳимоятгар, муррабӣ.
Анселмо Де Мораэс

Анселмо де Мораэс — футболбози бразилӣ, нимҳимоятгари пойгоҳӣ.
Ансел Риохас

Ансел Архенис Риохас Ла Роса (октябри 1991, Калао, Перу) — футболбози перуӣ, муҳофиз.
Ансифировская (деҳа)

Ансифировская — деҳаест дар Русия, ки дар ҳайати ноҳияи Верхнетоемский, вилояти Архангелск медарояд.
Ансифировская (Верхнетоемский)

Ансифировская — деҳаест дар Русия, ки дар ҳайати ноҳияи Верхнетоемский, вилояти Архангелск медарояд.
Ансифировская (ноҳияи Верхнетоемский)

Ансифировская — деҳаест дар Русия, ки дар ҳайати ноҳияи Верхнетоемский, вилояти Архангелск медарояд.
Анселмо Вендрековски Жуниор

Анселмо Вендрековски Жуниор — футболбози бразилӣ, муҳофизи марказӣ.
Анслей Мартинес

Анслей Александер Мартинес Гарсия (марти 1991, Сан Кристобал, Ҷумҳурии Доминикана) — футболбози доминиканӣ, муҳофизи марказӣ.
Ансо Мато

Ангел Мато Посе (марти 1982, Ласе, Испания) — футболбози испанӣ, нимҳимоятгари ҳуҷумкуни канорӣ.